turjo4nis/wikipedia-bn-dump-20250701 huggingface dataset:
কল্পিত জলচর জীব

বিভিন্ন সময়ে বিভিন্ন জায়গায় জলাভূমি নদী, হ্রদ ও সমুদ্রে নানা ধরনের প্রাণী ও উদ্ভিদের কথা প্রচারে এসেছে। বেশিরভাগ সময়েই এই ধরনের জীবের কোন অস্তিত্ব প্রমাণ করা জায়নি। এই ধরনের জীবের কথা বিভিন্ন সমুদ্রাভিযানের সময় বিশেষত উপনিবেশবাদী যুগে যখন পশ্চিম ইউরোপীয় দেশগুলি থেকে সমুদ্রাভিযান হত তখন বেশি শোনা যেত। কখনও প্রকৃত তথ্য লোক মুখে অনেক বড় আকার নিত। মনের ভ্রম বা (Halucination)ও এইসব জীবদের প্রচারে আসার কারণ। কখনো কখনো সাধারণ প্রাণীও ঘটনার বিবরণভেদে অসাধারণ হয়ে ওঠে । কোন কোন নাবিক নিজের বীরত্ব দেখানোর জন্য এই সব প্রাণীদের উল্লেখ করেছেন। তবে একথাও ঠিক এখনও সামগ্রিকভাবে সামুদ্রিক জীবদের ব্যাপারে সমস্ত তথ্য পাওয়া সম্ভব হয়নি। এই জীবগুলির অতীত অস্তিত্বও উড়িয়ে দেওয়া যায় না। কোন বর্ণসঙ্কর, পরিব্যক্তি বা হরমোন ঘটিত বিকৃতি এই সব জীবের উৎপত্তির কারণ হতে পারে।

কল্পিত জলজ উদ্ভিদ 
কিছু কিছু উদ্ভিদের কথা জান গেছে।

নরখাদক গাছ 
এই গাছ জলের তলায় বেড়ে উঠত। ভাসমান জাহাজ থেকে মানুষ ধরে খেত। এই গাছের অস্তিত্বের কোন প্রমাণ পাওয়া যায় নি।

ভাসমান অরণ্য 
বিভিন্ন শৈবালজাতীয় উদ্ভিদ এই অরণ্য তৈরি করে। অনেক সময় এই অরণ্যকে দ্বীপ বলে ভুল হয়।

কল্পিত জলজ প্রাণী 
বিভিন্ন নদী, হ্রদ ও সাগরে এই ধরনের প্রাণীদের কথা জানা গেছে। এই প্রাণীদের অনেকে ডাইনোসরদের বর্তমান রূপ বলে মনে করা হয়। এখনো গবেষণা করে কোন সঠিক সিদ্ধান্তে আসা যায় নি।

তিমিংগিল 
যে তিমিকে গিলতে পারে তাকে তিমিংগিল বলে। বিভিন্ন নাবিকদের জবানীতে এদের কথা জানা গেলেও বাস্তব প্রমাণ পাওয়া যায় নি।

কোরায়েশ 
আরব বিশ্বাস মতে এই প্রাণী সমুদ্রে বাস করে। অন্য প্রাণী দের ধরে খায় কিন্তু এদের কেউ খেতে পারেনা। এই প্রাণীদের নামেই আরবের এক গোত্রের নাম কোরায়েশ।

অন্যান্য সমুদ্র রাক্ষস 

 আ্যস্পিডোচেলন নামক বড় কচ্ছপ বা তিমি,এটি একটি দ্বীপের মত বড় ছিল।
 মকর
 সেন্ট অগাস্টিন রাক্ষস
 ক্যারিদবিস
 কয়ঙ্কেন
 কিউরুইড
 হাইড্রা(পুরাণ)
 ইকু-তারসো
 জোরমুংগান্দ্র
 ক্রাকেন
 লেভিআতান
 প্রটি্যাস
 স্কাইলা
 রামধনু মাছ
 টিয়ামাট
 সিটাস
 ইয়াকুমামা
 প্লিনির অক্টোপাস
 স্ট্রন্সে জন্তু
 নব্য নেসী বা যোয়া মারু দানব
 সমুদ্র ভিক্ষু
 সমুদ্র সাপ
 ট্রাইটন
 চেসী
 লুস্কা
 মরগাওর
 কাডবোরোসরাস উইলসি
 আয়িআ নাপার রাক্ষস

লকনেস দানব 
স্কটল্যান্ডের নেস হ্রদ এই জীবের আফসানার উৎপত্তি। বিভিন্ন সময়ে এর অস্তিত্ব প্রমাণের চেষ্টা চলেছে। যার মধ্যে ১৯৩৪ সালের এক চিকিৎসকের ছবি বিখ্যাত। এই ছবির সত্যতা সন্দেহজনক।

বুনিপ 

অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।

জলপরী 
এই ধরনের কোন কিছুর কোন প্রমাণ না থাকলেও প্রচলিত বিশ্বাসমতে এর উল্লেখ পাওয়া যায়। অনেক জীববিদ এই জীবের উৎপত্তির কারণ হিসাবে ক্লান্তি ও নেশা জনিত ভ্রমের কথা বলেছেন।

মৎস্যকন্যা 
মানুষ ও মাছের মিলিত এই রুপ Mermaid বা Manatee নামে পরিচিত। বিভিন্ন ম্যানগ্রোভ বনে Manatee নামে এক স্তন্যপায়ী প্রাণী পাওয়া যায়।

তথ্য

তথ্যসূত্র 

জীব
কল্পিত জীব
জলজ প্রাণী
সামুদ্রিক লোকাচারবিদ্যা
ব্লু-রে ডিস্ক

ব্লু-রে ডিস্ক () যা বিডি বা ব্লু-রে) নামেও পরিচিত, এক প্রকার অপটিকাল ডিস্ক ডিভাইস, যা ডিজাইন করা হয়েছে অপর এক ধরনের তথ্য সংরক্ষণকারী ডিভাইস ডিভিডি-এর সাথে সাদৃশ্য রেখে।

এর মূল ব্যবহার হচ্ছে হাই-ডেফিনিশন ভিডিও, প্লেস্টেশন ৩ ভিডিও গেম, এবং অন্যান্য তথ্য-উপাত্ত সংরক্ষণে। প্রতিটি একক লেয়ার বিশিষ্ট ব্লু-রে ডিস্ক ২৫ গিগাবাইট পর্যন্ত তথ্য ধারণ করতে পারে, আর দ্বৈত লেয়ারের ক্ষেত্রে এই ধারণক্ষমতা হয় ৫০ গিগাবাইট। যদিও এই ধারণক্ষমতা এর আদর্শ মাত্রাকে নির্দেশ করছে তদুপরি এর ধারণক্ষমতা এখনো বৃদ্ধি পাচ্ছে। এখন পর্যন্ত ২০০ গিগাবাইটের ডিস্কও আবিষ্কৃত হয়েছে; এবং ১০০ গিগাবাইটের ডিস্কও আছে, যেগুলো কোনো অতিরিক্ত যন্ত্রাংশ বা সফটওয়্যার ছাড়া শুধুমাত্র সাধারণ ব্লু-রে ডিস্ক রিডার ব্যবহারের মাধ্যমেই তথ্য পাঠ করতে পারে। এই ডিস্কের আকার-আকৃতি প্রচলিত সিডি-ডিভিডির মতোই।

ব্লু-রে ডিস্ক নামটি এসেছে এই ডিস্কে ব্যবহৃত নীল-বেগুনী লেজারের (ব্লু-ভায়োলেট লেজার) নামানুসারে। এই ডিস্কের তথ্য পাঠ করতে এই লেজার ব্যবহৃত হয়। সাধারণ মানসম্পন্ন আদর্শ ডিভিডির ক্ষেত্রে ব্যবহৃত হয় ৬৫০ ন্যানোমিটারের লাল লেজার। ব্লু-রে ডিস্কে তুলনামূলক ছোট তরঙ্গদৈর্ঘ্য, প্রায় ৪০৫ ন্যানোমিটারের নীল-বেগুনি লেজার ব্যবহৃত হয়। এর ফলে প্রচলিত ডিভিডির থেকে এটিতে প্রায় ১০ গুণ বেশি তথ্য সংরক্ষণ করা যায়।

ব্লু-রে ডিস্ক তৈরি করেছে ব্লু-রে ডিস্ক অ্যাসোসিয়েশন। এটি ইলেকট্রনিক্স, কম্পিউটার হার্ডওয়্যার, এবং চলচ্চিত্র ক্রেতাদের স্বার্থ উপস্থাপনকারী একটি সংগঠন। জুন ২০০৯ সাল পর্যন্ত অস্ট্রেলিয়া ও যুক্তরাজ্যে প্রায় ১,৫০০ ব্লু-রে ডিস্ক টাইটেল পাওয়া গেছে, এবং জাপান, যুক্তরাষ্ট্র, ও কানাডায় পাওয়া গেছে প্রায় ২,৫০০।

তথ্যসূত্র

বহিঃসংযোগ 

 Blu-ray Disc Association 
 Blu-ray Disc Association's Technical White Papers 
 Blu-ray Disc License Web Site
 AACSLA.com

কম্পিউটার
কম্পিউটার মেমোরি
জাপানি উদ্ভাবন
২১শ শতাব্দীর উদ্ভাবন
২০০৬-এ প্রবর্তিত পণ্য
ভোক্তা ইলেকট্রনীয় দ্রব্য
হাই-ডেফিনিশন টেলিভিশন
হোম ভিডিও
জাভা প্ল্যাটফর্ম
টেলিভিশন পরিভাষা
হাওড়া লোকসভা কেন্দ্র

হাওড়া লোকসভা কেন্দ্র ভারতীয় প্রজাতন্ত্রের ৫৪৩টি লোকসভা কেন্দ্রের অন্যতম। পশ্চিমবঙ্গের হাওড়ায় এই কেন্দ্রটি অবস্থিত।

নির্বাচনী ফলাফল 

২০০৯ সালের সাধারণ নির্বাচনের পূর্ববর্তী কয়েকটি নির্বাচনে এই লোকসভা কেন্দ্রের ফলাফল নিম্নরূপ:

পঞ্চদশ লোকসভা

বিধানসভা কেন্দ্র 
সীমানা পুনর্নির্ধারণের পূর্বে হাওড়া লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
 বালি (১৬১ নং বিধানসভা কেন্দ্র)
 হাওড়া উত্তর (১৬২ নং বিধানসভা কেন্দ্র)
 হাওড়া মধ্য (১৬৩ নং বিধানসভা কেন্দ্র)
 হাওড়া দক্ষিণ (১৬৪ নং বিধানসভা কেন্দ্র)
 শিবপুর (১৬৫ নং বিধানসভা কেন্দ্র)
 ডোমজুড় (১৬৬ নং বিধানসভা কেন্দ্র)
 সাঁকরাইল (১৬৯ নং বিধানসভা কেন্দ্র)

সীমানা পুনর্নির্ধারণ কমিশনের আদেশানুসারে হাওড়া লোকসভা কেন্দ্রের (২৫ নং লোকসভা কেন্দ্র) পরিবর্তিত সীমানার মধ্যে বর্তমান বিধানসভা কেন্দ্রগুলি হল:
 বালি (১৬৯ নং বিধানসভা কেন্দ্র)
 হাওড়া উত্তর (১৭০ নং বিধানসভা কেন্দ্র)
 হাওড়া মধ্য (১৭১ নং বিধানসভা কেন্দ্র)
 শিবপুর (১৭২ নং বিধানসভা কেন্দ্র)
 হাওড়া দক্ষিণ (১৭৩ নং বিধানসভা কেন্দ্র)
 সাঁকরাইল (১৭৪ নং বিধানসভা কেন্দ্র)
 পাঁচলা (১৭৫ নং বিধানসভা কেন্দ্র)

তথ্যসূত্র

আরও দেখুন 
 পশ্চিমবঙ্গের লোকসভা কেন্দ্রগুলির তালিকা

পশ্চিমবঙ্গের লোকসভা কেন্দ্র
হাওড়া জেলার রাজনীতি
সিমেন্স

সিমেন্স এজি (ইংরেজি: Siemens AG) ইউরোপের বৃহত্তম বহুজাতিক প্রকৌশল কোম্পানি। এর প্রধান আন্তর্জাতিক শাখাগুলো হচ্ছে জার্মানির বার্লিন, মিউনিখ এবং এরলাঙেনে। কোম্পানিটির ১৫টি ব্যবসার বিভাগ রয়েছে, যার মধ্যে তিনটি প্রধান: শিল্প, শক্তি এবং স্বাস্থ্যপরিসেবা।

১৯০টি দেশে সিমেন্স কোম্পানির ব্যবসার রয়েছে, যেখানে সিমেন্স কোম্পানির হিসেব অনুসারে ৪০২,০০০ জন লোক চাকরি করেছে। ২০০৯ সালে সিমেন্সের রাজস্ব আয় ছিল €৭৬,৬৫১ বিলিয়ন ইউরো।

ইতিহাস 
ওনার ভন সিমেন্স একে ১২ই অক্টোবর, ১৮৪৭ সালে স্থাপিত করেন।

আরও দেখুন

তথ্যসূত্র

বহিঃসংযোগ 
 Official website
 Siemens history website
 Environmentally friendly solutions for industry
 Siemens Foundation
 Siemens wins 1,800 MW wind turbine contract

বহুজাতিক কোম্পানি
মোবাইল ফোন প্রস্তুতকারক
জার্মানির সম্মিলিত কোম্পানি
জার্মান মার্কা
নেটওয়ার্কিং কোম্পানি
টেলিযোগাযোগ যন্ত্রপাতি বিক্রেতা
ডিজেল ইঞ্জিন নির্মাতা
বৈদ্যুতিক মোটর প্রস্তুতকারক
রুয়ান্ডা জিজা

রুয়ান্ডা জিজা (কিনিয়ারোয়ান্ডা: Rwanda Nziza; ইংরেজি: Beautiful Rwanda) ১লা জানুয়ারি, ২০০২ সাল থেকে রুয়ান্ডার জাতীয় সঙ্গীত। এটি রুয়ান্ডা রুয়াকুকে প্রতিস্থাপন করে, যা ১৯৬২ সাল থেকে জাতীয় সঙ্গীত ছিল।এর কথা দিয়েছেন "ফাউস্টিন মুরিগো" এবং সুর দিয়েছেন "এয়ান-বোস্কো হাশাকাইমানা"।

গানের কথা

তথ্যসূত্র

বহিঃসংযোগ 
 রুয়ান্ডা জিজা গানের কথা (উইকিসোর্স)
 MIDI File
 অনুবাদ
 US Navy Band MP3 File

জাতীয় সঙ্গীত
রুয়ান্ডার জাতীয় প্রতীক
আফ্রিকার জাতীয় সঙ্গীত
রুয়ান্ডা রুয়াকু

রুয়ান্ডা রুয়াকু (কিনিয়ারোয়ান্ডা ভাষা: Rwanda Rwacu; ইংরেজি: Our Rwanda) এটি ১৯৬২ সাল থেকে ১লা জানুয়ারি, ২০০২ সাল পর্যন্ত রুয়ান্ডার জাতীয় সঙ্গীত ছিল। পরে একে রুয়ান্ডা জিজা দ্বারা প্রতিস্থাপন করা হয়েছে।

গানের কথা

তথ্যসূত্র 

 david.national-anthems.net 

জাতীয় সঙ্গীত
রুয়ান্ডার জাতীয় প্রতীক
আফ্রিকার জাতীয় সঙ্গীত
দ্বিতীয় বিশ্বযুদ্ধে অক্ষশক্তি

দ্বিতীয় বিশ্বযুদ্ধে অক্ষশক্তি (জার্মান ভাষায়: Achsenmächte, ইতালীয় ভাষায়: Potenze dell'Asse, জাপানী ভাষায়: 枢軸国 (স্যূজিকুকোকু), বুলগেরীয় ভাষায়: "Сили от Оста"), বলতে সেসব দেশকে নির্দেশ করা হয় , যারা মিত্রশক্তির বিরুদ্ধে দ্বিতীয় বিশ্বযুদ্ধের (১৯৩৯-১৯৪৫) সময় যুদ্ধ ঘোষণা করেছিল। অক্ষশক্তির প্রধান তিনটি রাষ্ট্র হল জার্মানি, ইটালী এবং জাপান। এই তিনটি রাষ্ট্র ১৯৪০ সালের সেপ্টেম্বর মাসে একটি ত্রিপক্ষীয় চুক্তির মাধ্যমে একটি সামরিক জোট গড়ে তোলে। এর মাধ্যমে আনুষ্ঠানিক ভাবে অক্ষশক্তি প্রতিষ্ঠিত হয়। এই বৃহৎ রাষ্ট্রগুলোর সাথে সাথে তাদের ইউরোপ, আফ্রিকা, পূর্ব এবং দক্ষিণ-পূর্ব এশিয়া এবং প্রশান্ত মহাসাগরীয় অঞ্চলে অবস্থিত কলোনিগুলোও অক্ষশক্তির অংশ হয়ে যায়। মিত্রশক্তির মতই অক্ষশক্তিতেও বেশ কিছু দেশ নাম লিখিয়ে যুদ্ধ চলাকালেই তা প্রত্যাহার করে নেয়।

উৎস 
অক্ষ কথাটি সর্বপ্রথম আলোচনায় আনেন হাঙ্গেরীর ফ্যাসিবাদী প্রধানমন্ত্রী গাইওলা গমবোস (Gyula Gömbös)। তিনি জার্মানি, হাঙ্গেরী, এবং ইতালী এই তিনটি রাষ্ট্র নিয়ে একটি জোট গঠনের জন্য কাজ করছিলেন। এছাড়া তিনি জার্মানি এবং ইতালীর মাঝে মতভিন্নতা দূর করার কাজে মধ্যস্থতাকারী হিসেবে কাজ করছিলেন। কিন্তু ১৯৩৬ সালে মিউনিখে জার্মানির সাথে আলোচনায় গিয়ে তার হঠাৎ মৃত্যু হয়। পরবর্তিতে হাঙ্গেরীর ক্ষমতায় আসে ফ্যাসিবাদ বিরোধী শক্তি। এর মাধ্যমে হাঙ্গেরী অক্ষশক্তির সাথে প্রাথমিক সংশ্লিষ্টতা থেকে সরে আসে। তারপরেও জার্মানি এবং ইতালীর মধ্যে দ্বিপাক্ষিক অক্ষশক্তি গঠিত হয়।

১৯৩৬ সালের নভেম্বরে ইতালীর একনায়ক বেনিতো মুসোলিনি আবার অক্ষ শব্দটি আলোচনায় আনেন। তিনি রোম-বার্লিন অক্ষের উত্থানের সময় এই অক্ষের কথা বলেন। পরবর্তিতে রাষ্ট্র দুটি জোট গঠন করে। মুসোলিনি এই জোটকে প্যাক্ট অব স্টীল বলে অভিহিত করেন।

আনুষ্ঠানিক ভাবে অক্ষ শক্তি নামকরণ করা হয় ১৯৪০ সালে জার্মানি, ইতালী এবং জাপান ত্রিপক্ষীয় চুক্তি স্বাক্ষরের পর। পরবর্তিতে হাঙ্গেরী (২০শে নভেম্বর, ১৯৪০), রোমানিয়া (২৩শে নভেম্বর, ১৯৪০), স্লোভাকিয়া (২৪শে নভেম্বর, ১৯৪০) এবং বুলগেরিয়া (১লা মার্চ, ১৯৪০) ঐ চুক্তিতে স্বাক্ষর করে।

আরও দেখুন 
 দ্বিতীয় বিশ্বযুদ্ধে মিত্রশক্তি
 প্রথম বিশ্বযুদ্ধ
 দ্বিতীয় বিশ্বযুদ্ধ
 পার্ল হারবার আক্রমণ

পাদটীকা

তথ্যসূত্র 
ইংরেজি উইকিপিডিয়ার Axis powers শীর্ষক নিবন্ধ থেকে অনুদিত।
  Provides a scholarly overview.
  A reference book with encyclopedic coverage of all military, political and economic topics.
 
  Entails Slovakia's involvement during World War II.

বহিঃসংযোগ 
 Axis History Factbook
 Full text of The Tripartite Pact
 Silent movie of the signing of The Tripartite Pact

দ্বিতীয় বিশ্বযুদ্ধকালীন রাজনীতি
যুদ্ধ
সামরিক চুক্তি
দ্বিতীয় বিশ্বযুদ্ধ
ইতালি–জাপান সম্পর্ক
অক্ষশক্তি
১৯৩৬-এ প্রতিষ্ঠিত
১৯৪৫-এ বিলুপ্ত
ফ্যাসিবাদ
সমাজতন্ত্র বিরোধী
জার্মানি–ইতালি সম্পর্ক
জার্মানি–জাপান সম্পর্ক
দ্বিতীয় বিশ্বযুদ্ধের রাজনীতি
পল্লী অঞ্চল

পল্লী অঞ্চল বা গ্রাম হল রাষ্ট্রের শহর বা নগড় হতে পৃথক অঞ্চল যেখানে সাধারণত জনসংখ্যার ঘনত্ব তুলনামূলকভাবে কম থাকে। প্রায় ৯১ শতাংশ পল্লী অঞ্চলের মানুষ বর্তমানে শহর এলাকায় চাকরির মাধ্যমে জীবিকা নির্বাহ করে। অবশিষ্ট প্রায় ১০ শতাংশ স্থানীয়ভাবে কৃষিকর্ম, কুটিরশিল্প বা অন্যান্য অর্থনৈতিক কর্মকাণ্ডের মাধ্যমে যে আয় করে থাকে তা দেশের মোট দেশজ উৎপাদনে উল্লেখযোগ্য ভূমিকা রাখে। বর্তমানকালে পল্লী খামারগুলোর দক্ষতা বা উৎকর্ষ বৃদ্ধির অন্যতম প্রধাণ কারণ হল এসব প্রতিষ্ঠানের ব্যাপক বাণ্যিজিকিকরণ, বর্তমানে কোন একক পরিবার পল্লী অঞ্চলে অর্থনৈতিক কর্মকাণ্ড সম্পাদন না করে একইজাতীয় অন্যান্য পরিবার বা প্রতিষ্ঠানের সাথে সম্পর্কযুক্ত। এর ফলে উৎপাদন বহুলাংশে বৃদ্ধি পেয়েছে।

তথ্যসূত্র

বহিঃসংযোগ 

 পল্লী উন্নয়নে আধুনিক কৃষি ব্যবস্থা
 ২০০০ সালের আদমশুমারি অনুসারে নগড় ও গ্রামের শ্রেণীকরণ
 Center for Rural Affairs

বসতি
পৌর এলাকা
বাস্তুবিজ্ঞান
মনুষ্য আবাসভূমি
গ্রামীণ সংস্কৃতি
গ্রামীণ ভূগোল
মানব বসতি ভূগোল
লে মালি

লে মালি (জনপ্রিয়ভাবে পরিচিত Pour l'Afrique et toi, Mali – ফরাসি: আফ্রিকা জন্য এবং তোমার জন্য, মালি) অথবা A ton appel Mali – ফরাসি: তোমার ডাকেতে, মালি) মালির জাতীয় সঙ্গীত। এই গানের কথা দিয়েছেন মানুয়েল "সায়দু বাদিয়ান কোউইয়াট" এবং সুর দিয়েছেন "বানযুমানা সিসসোকো"। এইটি ১৯৬২ সালের স্বাধীনতার ওপর অবলম্বন করা হয়েছিল। ইহার মূলভাব ছিল দেশ প্রেম, জাতীয়তা এবং আফ্রিকান একতা।

গানের কথা

তথ্যসূত্র

বহিঃসংযোগ 
 Presidency of Mali: Symboles de la République, L’Hymne National du Mali: history and lyrics, updated 13 June 2003.
 মালির জাতীয় সঙ্গীতের তথ্য

জাতীয় সঙ্গীত
আফ্রিকার জাতীয় সঙ্গীত
ছেঁড়া দ্বীপ

ছেঁড়া দ্বীপ হলো বাংলাদেশের মানচিত্রে দক্ষিণের সর্বশেষ বিন্দু। দক্ষিণ দিকে এর পরে বাংলাদেশের আর কোনো ভূখণ্ড নেই। সেন্ট মার্টিন থেকে বিচ্ছিন্ন ১০০ থেকে ৫০০ বর্গমিটার আয়তনবিশিষ্ট কয়েকটি দ্বীপ রয়েছে, যেগুলোকে স্থানীয়ভাবে 'ছেঁড়াদিয়া' বা 'সিরাদিয়া' বলা হয়ে থাকে। ছেঁড়া অর্থ বিচ্ছিন্ন বা আলাদা, আর মূল দ্বীপ-ভূখণ্ড থেকে কিছুটা বিচ্ছিন্ন বলেই এ দ্বীপপুঞ্জের নাম ছেঁড়া দ্বীপ।

বিবরণ 
প্রবাল দ্বীপের ইউনিয়ন সেন্টমার্টিন থেকে ছেঁড়া দ্বীপ প্রায় আট কিলোমিটার দক্ষিণে অবস্থিত। দক্ষিণের এই বিচ্ছিন্ন দ্বীপে রয়েছে প্রচুর প্রাকৃতিক পাথর। দ্বীপের প্রায় অর্ধেকই জোয়ারের সময় সমুদ্রের পানিতে ডুবে যায়। এই এলাকাটি সরকারের ঘোষিত একটি 'পরিবেশ-প্রতিবেশ সংকটাপন্ন এলাকা'। এরকম এলাকায় ব্যক্তিগত বা প্রাতিষ্ঠানিক মালিকানায় জমি কেনা, এমনকি কোনো প্রকার স্থাপনা নির্মাণ আইনত নিষিদ্ধ।

চট্টগ্রাম, পতেঙ্গা বা টেকনাফ থেকে আগে সেন্টমার্টিন-এ যেতে হয়। তারপর ভাটার সময় সেখান থেকে হেঁটেই ছেঁড়া দ্বীপে যাওয়া যায়। অবশ্য জোয়ারের সময় যেতে হয় লঞ্চে করে।

চিত্রশালা

আরও দেখুন
 বাংলাদেশের দ্বীপের তালিকা

তথ্যসূত্র 

বাংলাদেশের দ্বীপ
বঙ্গোপসাগরের দ্বীপ
বাংলাদেশের জনবসতিহীন দ্বীপ
কক্সবাজার জেলা
চট্টগ্রাম বিভাগ
মহেশখালী দ্বীপ

মহেশখালী দ্বীপ বাংলাদেশের পার্বত্য চট্টগ্রাম অঞ্চলের একটি দ্বীপ। মহেশখালী বাংলাদেশের একমাত্র পার্বত্য দ্বীপ। এটি চারটি দ্বীপ নিয়ে গঠিত মহেশখালী উপজেলার বৃহত্তর দ্বীপ, বাকি তিনটি দ্বীপ হল সোনাদিয়া, মাতারবাড়ী ও ধলঘাটা। বর্তমানে দ্বীপের জনতা বাজার নামক স্থানে মহেশখালী সেতু নির্মিত হওয়ায় মূল ভূ-খণ্ডের সাথে সরাসরি সড়ক যোগাযোগ আছে।

ইতিহাস
অধ্যাপক ড. সুনীতি ভূষণ কানুনগোর মতে, ১৫৫৯ খ্রিস্টাব্দের প্রচণ্ড ঘূর্ণিঝড় ও জলোচ্ছ্বাসে মূল ভূ-খন্ড থেকে বিচ্ছিন্ন হয়ে এই দ্বীপের সৃষ্টি হয়। একজন পর্তুগীজ ভ্রমণকারী আরাকান অঞ্চলে এই প্রলয়ংকরী ঘূর্ণিঝড়ের বিবরণ লিপিবদ্ধ করে গেছেন। দ্বীপের পূর্ব প্রান্ত দিয়ে উত্তর দক্ষিণমুখী পাহাড় এবং তার পাদদেশে প্রবাহিত চ্যানেল থাকার কারণে অনুমিত হয় যে, দ্বীপটি একসময় মূল ভূ-খন্ডের সাথে যুক্ত ছিলো।

অর্থনীতি
দ্বীপটি লবণ ও পান ব্যবসার প্রধান কেন্দ্র। পান, মাছ, শুঁটকী, চিংড়ি, লবণ এবং মুক্তার উৎপাদন এই উপজেলাটিকে দিয়েছে আলাদা পরিচিতি। বাংলাদেশের গ্যাস সংকট হ্রাস করতে এই দ্বীপে দুটি এলএনজি টার্মিনাল এফএসআরইউ এবং গ্যাস পাইপলাইন তৈরি করার পরিকল্পনা করছে সরকার।

তথ্যসূত্র 

বাংলাদেশের দ্বীপ
কক্সবাজার জেলা
ভেসপুলা ফ্লাভিসেপস

ভেসপুলা ফ্লাভিসেপস () হচ্ছে ভেসপুলা গণভুক্ত বোলতার একটি প্রজাতি। পূর্ব এশিয়া ও জাপানে মূলত এটি দেখতে পাওয়া যায়। এক গবেষণায় দেখা গেছে, এই প্রজাতির স্ত্রী বোলতা একই সাথে অনেক পুরুষ বোলতার সাথে মিলিত হতে পারে, এবং একইসাথে সবার শুক্রাণু ব্যবহারও করতে পরে। যদিও এখন পর্যন্ত এরকমটি হবার কারণ সঠিকভাবে বোঝা সম্ভব হয়নি।

শ্রেণিবিন্যাস

সমার্থক নাম 
ভেসপুলা ফ্লাভিসেপস-এর দ্বিপদ নাম একাধিক। এ ধরনের কতোগুলো নামের তালিকা নিম্নে দেওয়া হলো:
 Vespula gracilia
 Vespa saussurei
 Vespa quadrimaculata
 Vespula pionganensis
 Vespa japonica
 Vespa karenkona
 Vespa lewisii
 Vespa flavior

উপপ্রজাতি 
ভেসপুলা ফ্লাভিসেপস-এর উপপ্রজাতির সংখ্যা দুই। এগুলো হচ্ছে:
 V. f. flaviceps
 V. f. lewisii

খাদ্য হিসেবে 

ভেসপুলা ফ্লাভিসেপস মধ্য জাপানের একটি জনপ্রিয় খাদ্য। সকল অবস্থাতেই এটি মানুষ গ্রহণ করলেও, মূলত এর লার্ভাকে সবচেয়ে সুস্বাদু ধরা হয়। ছোট বাসস্থানগুলোতে কৃত্রিম চাক সংগ্রহ করে খাদ্য হিসেবে তা চাষ করার জন্যে ভেসপুলা ফ্লাভিসেপস লালন-পালন করা হয়। এই চাকগুলো শীতকালে মানুষের কাছে বসতি স্থাপন করে, যাতে শুধু মানুষের উপকার নয়, বরং বোলতারও উপকার হয়। ঠাণ্ডা থেকে বাঁচার ফলে তাদের পরিবেশে টিকে থাকার সম্ভাবনাও বাড়ে।

জাপানের কিছু স্থানে এই পতঙ্গটিকে ভাতের সাথে খাওয়া হয়। চুবু এলাকায় লার্ভার সাথে ভাতের এই মিশ্রণ খুবই সুস্বাদু একটি খাবার হিসেবে বিবেচিত। এই খাবার মূলত বিশেষ বিশেষ উৎসবগুলোতে রান্না করা হয়, যেমন: বসন্তকালীন উৎসব। ভেসপুলা ফ্লাভিসেপস রান্না বা ভাজি করে খাওয়া যেতে পারে। লার্ভা ও পিউপি সচারচর বাসা থেকে এনে সয়া সস, চিনি, এবং অন্যান্য কৃত্রিম মশলায় মাখিয়ে রান্না করা হয়। সাম্প্রতিককালে, এই প্রজাতির সংখ্যা জাপানে কমে যাওয়ায়, কোরিয়া থেকে এটি আমদানী করা হয়।

তথ্যসূত্র

বহিঃসংযোগ 
  The History and Present Situation of Insect Foods in Japan : Focusing on Wasp and Hornet Broods

পতঙ্গ
আন্তর্জাতিক মাতৃভাষা ইনস্টিটিউট

আন্তর্জাতিক মাতৃভাষা ইনস্টিটিউট বাংলাদেশের একটি বিশ্ব ভাষার গবেষণা প্রতিষ্ঠান। ঢাকার সেগুনবাগিচায় ১.০৩ একর জায়গা জুড়ে ভবনটির অবস্থান।

ইতিহাস 
১৯৯৯ খ্রিস্টাব্দে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হলে বাংলাদেশ সরকার একটি আন্তর্জাতিক মাতৃভাষা চর্চা ও গবেষণা কেন্দ্র স্থাপনের সিদ্ধান্ত নেয়। এরপর ২০০০ খ্রিস্টাব্দের মাঝামাঝিতে ১৯,৪৯,০০,০০০ টাকার "আন্তর্জাতিক মাতৃভাষা ইনস্টিটিউট স্থাপন প্রকল্প" সরকার কর্তৃক অনুমোদিত হয়। ২০০১ খ্রিস্টাব্দের ১৫ মার্চ তৎকালীন  জাতিসংঘের মহাসচিব কফি আনান প্রতিষ্ঠানটির ভিত্তিপ্রস্তর স্থাপন করেন। শুরুতে ১২ তলা ভবনের উল্লেখ থাকলেও প্রাথমিকভাবে ৫ তলা নির্মাণের পরিকল্পনা নেয়া হয়; তাতে একটি মিলনায়তন, চারটি সম্মেলন কক্ষ, কম্পিউটার ল্যাব, ভাষা-জাদুঘর, বিশ্বের লিখনরীতি আর্কাইভ, ভাষা প্রশিক্ষণের জন্য ১০টি শ্রেণিকক্ষসহ প্রয়োজনীয় অফিসকক্ষের ব্যবস্থা রাখা হয়। ২০০৪ খ্রিস্টাব্দের শেষ দিকে সরকার প্রকল্প সংশোধন করে নির্মাণ কাজ শেষ করার উদ্যোগ নেয়। সংশোধিত প্রকল্পের অধীনে ৩ তলা পর্যন্ত ভবন নির্মাণ শেষ হয় ২০১০ খ্রিস্টাব্দে।  ভিত্তিপ্রস্থর স্থাপনের ৯ বছর পর ভবনটি উদ্বোধন করা হয়।

কার্যক্রম 
এই প্রতিষ্ঠানটির মাধ্যমে পৃথিবীর সব ভাষা সংরক্ষণের উদ্যোগ নেয়া হবে। পাশাপাশি হুমকির সম্মুখিন ভাষার বিস্তার ঘটানোর উদ্যোগ নেয়া হবে। বিভিন্ন ভাষার উপাদান ডাটাবেজে সংরক্ষিত হবে, শ্রবণ-দর্শন যন্ত্রের মাধ্যমে বিলুপ্তপ্রায় বা বিলুপ্ত ভাষাগুলোকে দৃশ্যমান করা হবে। থাকবে বিশ্বমানের পাঠাগার, যাতে থাকবে বিভিন্ন ভাষার উপর লিখিত বই, ব্যাকরণ থাকবে। এছাড়াও থাকবে ভাষা-জাদুঘর ও আর্কাইভ। প্রতিষ্ঠানটির কার্যক্রমের মধ্যে থাকবে প্রশিক্ষণের মাধ্যমে দক্ষ দোভাষী তৈরি করা, ভাষানীতি প্রণয়নে সরকারকে সহয়তা ও পরামর্শ দান, বাংলাসহ বিভিন্ন ভাষার ওপর গবেষণামূলক কার্যক্রম পরিচালনা করা ইত্যাদি। এছাড়া এই প্রতিষ্ঠানের উদ্যোগে ভাষা ও সাহিত্যে অবদানের জন্য সম্মাননা প্রদান করারও উদ্যোগ নেয়া হবে। সর্বোপরি মাতৃভাষার চর্চা, প্রশিক্ষণ, গবেষণা ও সুরক্ষা প্রদান করা হবে।

তথ্যসূত্র 

২০১০-এ বাংলাদেশে প্রতিষ্ঠিত
বাংলাদেশের গবেষণা প্রতিষ্ঠান
আন্তর্জাতিক গবেষণা প্রতিষ্ঠান
বাংলাদেশ ভিত্তিক সাংস্কৃতিক সংগঠন
ঢাকার ভবন ও স্থাপনা
জাভার বাঘ

জাভার বাঘ (), (বৈজ্ঞানিক নাম: Panthera tigris sondaica) হচ্ছে বাঘের একটি উপপ্রজাতি। এই উপপ্রজাতিটি মধ্য ১৯৭০-এর দশক পর্যন্ত ইন্দোনেশিয়ার জাভা দ্বীপে পাওয়া যেত। ইন্দোনেশিয়ার দ্বীপসমূহে সীমিতভাবে পাওয়া যেত যে তিনটি উপপ্রজাতি তার মধ্যে এটি একটি।

এই বাঘটির আকার প্রায় বাংলা বাঘের মতো ছিলো।এই বাঘের পুরুষটির আকার ৮৫-১০০ সেমি এবং স্ত্রীটির আকার ৮০-৯৫ সে.মি.হতো।

সংরক্ষণ প্রচেষ্টা
বালির বাঘের মতো এই বাঘও বিলুপ্ত। এই বাঘ বিংশ শতকের প্রথম ভাগেই বিলুপ্ত হয়ে গেছে। এই বাঘ কিছুদিন চিড়িয়াখানায় সংরক্ষণের চেষ্টা হয়। এই বাঘের বাসস্থান সীমা্বদ্ধ হওয়ায় এবং শিকার চলতে থাকায় অস্তিত্ব ক্রমশ বিপন্ন হয়ে ওঠে।

তথ্যসূত্র 

বাঘ
বিলুপ্ত প্রাণী
চর

চর বা চড়া হলো সাগর, মহাসাগর, হ্রদ অথবা নদী দ্বারা বেষ্টিত স্থলভাগ। সাধারণত নদীর আপন গতিশীলতায় অথবা মোহনায় পলি জমাট বাঁধতে বাঁধতে যে স্থলভাগ গড়ে উঠে, তাকে চর বলে আখ্যায়িত করা হয়।

বাঁকের চর (point-bars) বা পার্শ্বীয় চর এবং মধ্যচরাসহ (medial or braid bars) সকল ধরনের চরই সাধারণভাবে 'চর' বলে অভিহিত হয়।

বৈশিষ্ট্য 
চরের উল্লেখযোগ্য দুটি বৈশিষ্ট্য হলো এর সৈকতভাগ বিপুল পলিমাটির কাদাবেষ্টিত থাকে, দ্বীপের মতো বালু বা পাথরের সৈকত থাকে না। আর চরের চারপাশ সাধারণত মিঠাপানিবেষ্টিত থাকে, যেখানে দ্বীপের চারপাশ সাধারণত লোনাপানিবেষ্টিত থাকে।

আরো দেখুন 
 দ্বীপ

তথ্যসূত্র 

ভূতত্ত্ব
প্রবাহজ ভূমিরূপ
ভৌগোলিক বৈশিষ্ট্য
জলবিজ্ঞান
নদী দ্বীপ
জলস্রোত
নদীজ ভূমিরূপ
পললবিজ্ঞান
ভূমিরূপবিজ্ঞান
ড্রাগন

আজদাহা () হল এমন এক ধরনের কাল্পনিক জীব যা মুখ দিয়ে আগুন বের করতে পারে। এই জীবের অস্তিত্ব চীন, জাপান, কোরিয়া, ইন্দোচীন, মালয়েশিয়া ও ইন্দোনেশিয়া ইত্যাদি দেশের উপকথায় পাওয়া যায়। ফেরদৌসী’র মহাকাব্য ‘শাহনামা’ -তেও আজদাহার কথা উল্লেখ রয়েছে। শাহনামাতে দেখা যায় জামশেদ নামক একজন সম্রাটের দুই ঘাড়ে শয়তান চুম্বন করে; এতে করে চুম্বনের স্থানে দুটো ভয়ঙ্কর সাপের মস্তক গজিয়ে উঠে। এই মস্তক দুটো কেটে ফেললে সেখানে আবার নতুন করে সর্প মস্তক গজায়। তাই সম্রাট জামশেদ সেগুলোকে বিনষ্ট করার করার পরিবর্তে সেগুলোকে লালন করতে থাকেন এবং মানুষকে ভয় দেখিয়ে দুঃশাসন চালাতে থাকেন। এই সাপ দুটোকে ‘আজদাহা’ বলা হয়েছে। আজদাহাদেরকে প্রতিদিন দু’জন জীবন্ত মানুষের ঘিলু/মস্তিস্ক রান্না করে খাওেয়াতে হতো।  পশ্চিমা শিল্পমাধ্যমে আজদাহা নিয়ে অনেক ছায়াছবি হয়েছে। মনে করা হয় এই জীব উড়তে পারে। আজদাহা বিভিন্ন দেশের জাতীয় পশু। ইন্দোনেশিয়া দেশে এক ধরনের সরীসৃপ দেখা যায় যার উজ্জ্বল জিভকে আগুন বলে ভুল হয়, এই জীব কোমোডো ড্রাগন নামে পরিচিত। এছাড়াও ফড়িংকে ইংরেজিতে ড্রাগন্ ফ্লাই বলে।

আরও দেখুন 
 কোমোডো ড্রাগন

তথ্যসূত্র

বহিঃসংযোগ 
 ইংরেজি - আজদাহার বিবর্তন (The Evolution of the Dragon), এল্লিঅট্ স্মিথ্ দ্বারা ১৯১৯ খ্রিস্টাব্দ, গুটেনবার্গ প্রকল্প।

কাল্পনিক জীব
পুরাণ
মানুষখেকো

মানুষখেকো বলতে সেই সব প্রাণীদের বোঝায় যারা মানুষ শিকার করে ভক্ষণ করে। অবশ্য মৃতদেহ ভক্ষণকে নরখাদকবৃত্তির মধ্যে ধরা হয় না। যদিও অনেক প্রকার জন্তুই মানুষকে আক্রমণ করে থাকে, কিন্তু মানুষখেকো বলতে কেবলমাত্র সেই সকল জন্তুকেই বোঝায় যারা নিয়মিতভাবে নরমাংস ভক্ষণ করে থাকে। যেসব মানুষখেকোদের কথা প্রায়শ শোনা যায় সেগুলি হল বাঘ, চিতাবাঘ, সিংহ, কুমির ও হাঙর। তবে এগুলিই একমাত্র নরখাদক প্রজাতি নয়। এগুলি ছাড়াও বিভিন্ন প্রকার জন্তুও মানুষ শিকার করে থাকে। যেমন: বাদামি ভাল্লুক, কালো ভাল্লুক, মেরু ভাল্লুক, স্লথ ভাল্লুক, শিম্পাঞ্জি এবং বিভিন্ন প্রজাতির সাপ (রেটিকুলেটেড পাইথন, আফ্রিকান রক পাইথন, সবুজ অ্যানাকোন্ডা), কোমোডো ড্রাগন, নেকড়ে, চিতল ও ডোরাকাটা হায়না, ডিঙ্গো, জাগুয়ার, পুমা, পিরানহা ইত্যাদি নানাপ্রকার বোনি ফিশ এবং ক্যান্ডিরু (পরজীবী), গুঞ্চ ক্যাটফিশ ও আফ্রিকান ডোরিলাস।

বন্যপ্রাণীদের ক্ষেত্রে বনসঙ্কোচন ও মানুষের সাথে অপ্রত্যাশিত মেলামেশা নরখাদক করে তোলে। অন্ধবিশ্বাস ও বিকৃত মানসিকতা মানুষকে নরখাদক করে ।

নরখাদক মানুষ 
কিছু উপজাতিয় মানুষের মধ্যে মানুষখেকো প্রবণতা দেখা যায়। এই প্রবণতা কুরু ও স্ক্রেপী রোগের কারণ। অনেক সময় মনোরোগের শিকার হয়ে মানুষ মানুষখেকো হয়ে ওঠে।

উদ্ভিদ 
এই ধরনের উদ্ভিদের অস্তিত্ব বিশেষভাবে প্রমাণিত হয়নি।

বাঘ 

মানুষ বাঘের স্বাভাবিক খাদ্য নয়। শিকারী জিম করবেট এর মতে বাঘ মানুষের রক্তের স্বাদ পেলে ও মানুষ বা অন্যজীবদ্বারা আহত হলে আদমখোর হয়ে ওঠে। বেশির ভাগ বাঘের আক্রমণের শিকার গ্রস্থ মানুষের কাছ থেকে জানা গিয়েছে যে বাঘের আক্রমণের সময় তারা বাঘের সীমানা মধ্যে ছিল।

উল্লেখযোগ্য নরখাদক বাঘ

 চৌগড়ের বাঘ
 মুন্ডাচিপাল্লামের বাঘ
 সেগুরের বাঘ
 চম্পাওয়াতের বাঘিনী
 জৌলাগিরির বাঘিনী

সিংহ 
যে সব এলাকায় নরখাদক সিংহের খবর পাওয়া যেত সেখানে সিংহ এখন বিলুপ্ত। আফ্রিকার বনে মাঝে মাঝে সিংহ-হামলার খবর পাওয়া যায়। সাভোর সিংহদের নাম উল্লেখযোগ্য।

চিতাবাঘ 
এশিয়া ও আফ্রিকা মহাদেশের বিভিন্ন এলাকায় নরখাদক চিতাবাঘের খবর পাওয়া যায়। বিশেষত ভারতের হিমালয় সংলগ্ন এলাকাতে চিতাবাঘের উপদ্রব বেশি।

উল্লেখযোগ্য নরখাদক চিতাবাঘ

 মধ্যভারতের চিতাবাঘ
 গুম্মালপুরের চিতাবাঘ
 পানারের চিতাবাঘ
 রুদ্রপ্রয়াগের চিতাবাঘ
 ইয়েল্লাগিরি পাহাড়ের চিতাবাঘ
 তারিফ আলি বাঘ

পুমা 
দুই আমেরিকার বিভিন্ন অঞ্চলে পশুপালনকারীদের উপর পুমার হামলা হয়ে থাকে।

জলহস্তী 
জলহস্তী নিরামিষাসী প্রাণী হলেও মানুষের উপর আক্রমণ করে বসে।

ভালুক 
ভালুক বিভিন্ন সময়ে মানুষের বিপদের কারণ হয়ে ওঠে। মহীশুরের শ্লথ ও ইউরোপের বাদামী ভালুকের কথা উল্লেখযোগ্য।

নেকড়ে 
নেকড়ে বিভিন্ন যুগ থেকে মানুষের ভয়ের কারণ। নেকড়ে দল বদ্ধভাবে মানুষকে আক্রমণ করতে পারে।

বিড়াল 
বিড়াল সাধারণত মানুষকে ভয় পায়। তবে এক হাসপাতালে অবহেলায় থাকা শিশুকে বিড়ালে খেয়ে নেওয়ার খবরে পাওয়া যায়।

কুকুর 
পাগল কুকুর ও বন্য কুকুর নরখাদক হয়ে উঠতে পারে। অস্ট্রেলিয়ায় ডিঙ্গো কুকুরের নরখাদক হওয়ার কথা জানা গেছে।

শূকর 
শূকর কখনো কখনো মানুষকে আক্রমণ করার প্রবণতা দেখায়।

পাখি 
বিভিন্ন শিকারী পাখি বিভিন্ন কারণে মানুষকে আক্রমণ করতে পারে। অগ্নিউপাসক সম্প্রদায় শবদেহকে শকুনকে দিয়ে খাইয়ে সৎকার করে।

কুমির 
সরীসৃপ জীবদের মধ্যে কুমিরেরই নরখাদক হওয়ার প্রবণতা বেশি।

সাপ 
অজগর বা পাইথন জাতীয় সাপ মানুষকে খেয়ে নিতে পারে বলে জানা গেছে।

কোমোডো ড্রাগন 
ইন্দোনেশিয়ার কোমোডো ড্রাগন মানুষের উপর আক্রমণ করার নজির রেখেছে।

হাঙ্গর 
হাঙ্গর মাছ স্বভাবত মানুষ খায় না। তবে এলাকায় ঢুকে পরা মানুষকে হাঙ্গর আক্রমণ করে।

পিরানহা 
বিভিন্ন অভিযাত্রীকে দক্ষিণ আমেরিকার এই মাছ আক্রমণ করেছে বলে জানা যায়।

তথ্যসূত্র 

প্রাণীর আক্রমণে মৃত্যু